CELEX: C2005/271/08
Language: da
Date: 2005-10-29 00:00:00
Title: Domstolens dom (Store Afdeling) af 5. juli 2005 i sag C-376/03, D. mod Inspecteur van de Belastingdienst/Particulieren/Ondernemingen buitenland te Heerlen (anmodning om præjudiciel afgørelse fra Gerechtshof te 's-Hertogenbosch) (Skattelovgivning — formueskat — ret til bundfradrag — forskellig behandling af hjemmehørende og ikke-hjemmehørende personer — overenskomst til undgåelse af dobbeltbeskatning)

29.10.2005   
            
            
               DA
            
            
               Den Europæiske Unions Tidende
            
            
               C 271/4
            
         
      DOMSTOLENS DOM
   
   (Store Afdeling)
   af 5. juli 2005
   i sag C-376/03, D. mod Inspecteur van de Belastingdienst/Particulieren/Ondernemingen buitenland te Heerlen (anmodning om præjudiciel afgørelse fra Gerechtshof te 's-Hertogenbosch) (1)
   
   (Skattelovgivning - formueskat - ret til bundfradrag - forskellig behandling af hjemmehørende og ikke-hjemmehørende personer - overenskomst til undgåelse af dobbeltbeskatning)
   (2005/C 271/08)
   Processprog: nederlandsk
   I sag C-376/03, angående en anmodning om præjudiciel afgørelse i henhold til artikel 234 EF, indgivet af Gerechtshof te 's-Hertogenbosch (Nederlandene) ved afgørelse af 24. juli 2003, indgået til Domstolen den 8. september 2003, i sagen D. mod Inspecteur van de Belastingdienst/Particulieren/Ondernemingen buitenland te Heerlen, har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans, A. Rosas og A. Borg Barthet, samt dommerne J.-P. Puissochet, R. Schintgen, N. Colneric, s. von Bahr (refererende dommer) M. Ilešič, J. Malenovský, J. Klučka og U. Lõhmus; generaladvokat: D. Ruiz-Jarabo Colomer; justitssekretær: ekspeditionssekretær M.-F. Contet, den 5. juli 2005 afsagt dom, hvis konklusion lyder således:
   
               1)
            
            
               Artikel 56 EF og 58 EF er ikke til hinder for bestemmelser, hvorefter en medlemsstat ikke giver ikke-hjemmehørende skattepligtige, der har den væsentligste del af deres formue i bopælsmedlemsstaten, adgang til det bundfradrag, som indrømmes hjemmehørende skattepligtige.
            
         
               2)
            
            
               Artikel 56 EF og 58 EF er ikke til hinder for, at en bestemmelse i en bilateral dobbeltbeskatningsoverenskomst, som den bestemmelse, der er genstand for hovedsagen, ikke — i en situation og under omstændigheder som dem, der foreligger i hovedsagen — udstrækkes til at omfatte en person, der er hjemmehørende i en medlemsstat, der ikke er part i nævnte overenskomst.
            
         
      (1)  EUT C 289 af 29.11.2003.